Радни лист 1: ПРИЧЕ ИЗ УЧИОНИЦЕ

Инструкција:

Анализирајте следеће ситуације на тај начин што ћете за сваку ситуацију да покушате да одговорите на питања са листе.

 1. Шта је дететов/учеников циљ?

2. Како се наставник осећа? Како реагује?

3. Која се ученик понаша?

(1) Дејан се заправо упоште не труди да савлада наставно градиво. Управо сте дали ученицима да пишу контролни задатак, а Дејан уместо да пише – сигурни сте да би знао само да се мало концентрише – само се врти и никако да почне. Већ знате каква би била његова реакција да му се приближите: рекао би како су задаци претешки и како их он не може решити.

(2) Јасна је ученица просечних способности, али је толико заокупљена квалитетом онога што ради да ретко успева да било шта на време заврши јер, незадовољна како јој је кренуло, увек почиње изнова. Час ликовног васпитања је при крају и радови би већ требало да буду довршени, али она је два пута погрешила и овај њен трећи покушај – тек је започет.

(3) Мартина је бистра девојчица, али врло повучена и срамежљива. Никад не диже руку, а кад је прозовете, често уопште не одговара. Ако нешто и каже, каже то тако тихо да је једва чујете. Кад сте јој данас поставили питање у вези са школским задатком, само је спустила поглед и није ништа рекла.

(4) Марко би могао да буде успешан, али то се ретко дешава. Најчешће избегава да ради. Кад разговарате с њим о томе, оставља утисак као да вас је разумео, обећава да ће то исправити, али то не чини. Управо гледате типичну сцену – уместо да решава задатке, Марко се игра некаквом гумицом.

(5) Лука је неколико дана одсуствовао с наставе. Управо понављате градиво које сте тада обрађивали, а он се глупира уместо да пази. Кажете му како ће после звона још с неколицином ученика остати на допунској настави, како би то ипак савладао, али он вам каже: Нема шансе!

(6) Анкица се труди, али јој иде веома тешко. Пре пар дана сте обрађивали неко важно градиво, а одржали сте и допунски час, те стекли утисак како је схватила. Данас понављате. Сви ученици одговарају без проблема, једино је Анкица сва као изгубљена.